जयत्याश्रित संत्रास ध्वान्त विध्वंसनोदयः ।
जय जय महावीर !
महाधीर धौरेय !
देवासुर-समर-समय-समुदित-निखिल-निर्जर-निर्धारित-निरवधिक-माहात्म्य !
दशवदन-दमित-दैवत-परिषदभ्यर्थित-दाशरथिभाव !
दिनकर-कुल-कमल-दिवाकर !
दिविषदधिपति-रण-सहचरण-चतुर-दशरथ-चरम-ऋण-विमोचन !
कोसलसुता-कुमारभाव-कञ्चुकित-कारणाकार !
कौमारकेलि-गोपायित-कौशिकाध्वर !
रणाध्वर धुर्य भव्य दिव्यास्त्र बृन्द वन्दित !
प्रणत जन विमत विमथन दुर्ललितदोर्ललित !
तनुतर विशिख विताडन विघटित विशरारु शरारु ताटका ताटकेय !
परममुनि वरयुवति नुत !
कुशिकसुतकथित विदित नव विविध कथ !
मैथिल नगर सुलोचना लोचन चकोर चन्द्र !
खण्डपरशु कोदण्ड प्रकाण्ड खण्डन शौण्ड भुजदण्ड !
चण्डकर किरणमण्डल बोधित पुण्डरीक वन रुचि लुण्टाक लोचन !
मोचित जनक हृदय शङ्कातङ्क !
समुचित करतल !
दुरवनमतमनिज धनुराकर्षण प्रकाशित पारमेष्ठ्य !
पितृक भृगुपति सुगतिविहति कर नत परुडिषु परिघ !
यौवराज्य !
निषाद राज सौहृद सूचित सौशील्य सागर !
तट रम्यावसथ !
अनन्य शासनीय !
सर्वलोक योगक्षेम !
शकल परिपतन भय चरित सकल सुरमुनिवरबहुमत महास्त्र सामर्थ्य !
द्रुहिण हर वलमथन दुरालक्ष्य शर लक्ष्य !
दण्डका तपोवन जङ्गम पारिजात !
विराध हरिण शार्दूल !
संभृतचीरभृदनुरोध !
त्रिशिरः शिरस्त्रितय तिमिर निरास वासरकर !
दूषण जलनिधि शोशाण तोषित ऋषिगण घोषित विजय घोषण !
खरतर खर तरु खण्डन चण्ड पवन !
द्विसप्त रक्षःसहस्र नलवन विलोलन महाकलभ !
असहाय शूर !
अनपाय साहस !
विभवविरोपित विकट वीरव्रण !
मारीच माया मृग चर्म परिकर्मित निर्भर दर्भास्तरण !
लक्षितभक्तजन दाक्षिण्य !
कल्पित विबुधभाव कबन्धाभिनन्दित !
मोक्षसाक्षिभूत !
प्रभJण्जनतनय भावुक भाषित रJण्जित हृदय !
तरणिसुत शरणागतिपरतन्त्रीकृत स्वातन्त्र्य !
दक्षदक्षिणेतर पादाङ्गुष्ठ दर चलन विश्वस्त सुहृदाशय !
अतिपृथुल बहु विटपि गिरि धरणि विवर युगपदुदय विवृत चित्रपुङ्ग वैचित्र्य !
विहरण चतुर कपिकुल पति हृदय विशाल शिलातलदारण दारुण शिलीमुख !
जवनपवनभव कपिवर परिष्वङ्ग भावित सर्वस्व दान !
संरम्भ समुज्जृम्भित सर्वेश्वर भाव !
सकृत्प्रपन्न जन संरक्षण दीक्षित !
वीर !
सत्यव्रत !
प्रतिशयन भूमिका भूषित पयोधि पुलिन !
प्रलय शिखि परुष विशिख शिखा शोषिताकूपार वारि पूर !
सेतुपध सीमा सीमन्तित समुद्र !
देशिक धनुर्ज्याघोष !
विषवदन शर कदन !
बलाध्यक्ष वक्षः कवाट पाटन पटिम साटोप कोपावलेप !
कटुरटद् अटनि टङ्कृति चटुल कठोर कार्मुक !
समय विश्राणन विख्यात विक्रम !
कुम्भकर्ण कुल गिरि विदलन दम्भोलि भूत निःशङ्क कङ्कपत्र !
राक्षस द्वन्द्वयुद्ध !
अप्रतिद्वन्द्व पौरुष !
त्र यम्बक समधिक घोरास्त्राडम्बर !
सारथि हृत रथ सत्रप शात्रव सत्यापित प्रताप !
सुरभित रथ पथ !
मुखर मुख मुनिवर परिपणित!
सुरपति नुति मुदित !
अमित मति विधि विदित कथित निज विभव जलधि पृषत लव !
विगत भय विबुध विबोधित वीर शयन शायित वानर पृतनौघ !
स्व समय विघटित सुघटित सहृदय सहधर्मचारिणीक !
विभीषण वशंवदीकृत लङ्कैश्वर्य !
निष्पन्न कृत्य !
ख पुष्पित रिपु पक्ष !
पुष्पक रभस गति गोष्पदीकृत गगनार्णव !
प्रतिङ्य़ार्णव तरण कृत क्षण भरत मनोरथ संहित सिंहासनाधिरूढ !
स्वामिन् !
राघव सिंह !
कोटि विविध मणि गण किरण निकर नीराजितचरण राजीव !
दिव्य भौमायोध्याधिदैवत !
शत गुण प्रतिष्ठापित धार्मिक राज वंश !
शुच चरित रत भरत खर्वित गर्व गन्धर्व यूथ गीत विजय गाथाशत !
शासित मधुसुत शत्रुघ्न सेवित !
कुश लव परिगृहीत कुल गाथा विशेष !
निर्वृत !
सर्व जन सम्मानित !
प्रपJण्च !
पJण्चतापन्न मुनिकुमार सJण्जीवनामृत !
त्रेतायुग प्रवर्तित कार्तयुग वृत्तान्त !
निजवर्णाश्रम धर्म !
सर्व कर्म समाराध्य !
सनातन धर्म !
निस्सीम वैभव !
भव तपन तापित भक्तजन भद्राराम !
श्री रामभद्र !
चतुर्मुखेश्वरमुखैः पुत्र पौत्रादि शालिने ।
कठोत सुकुमार गुम्भ गम्भीरम् ।
